Imperator

Un imperator es le chef de un Imperio, i.e. de un dominio composite per vario statos o populos differente. Le vocabulo "imperator" veni del titulo latin imperator, un titulo date al generales del armea roman qui ha recipite del governamento le honor de celebrar un "triumpho," i.e. un parada militar official in le citate de Roma post in victoria in battalia. 

Illo era un titulo de Julio Cesare e su successor Augusto. In latino le titulo official del imperator era princeps, que in le tempore del republica roman era le titulo del senator con le plus senioritate. Le titulo imperator deveniva limitate al membros del familia imperial e es le ancestre de nostre parola (in interlingua e su linguas del fonte) "imperator" que significa le mesme como princeps in latino classic.

Multa titulos simile, como Tsar o Kaiser, non es altere que le adaptation in altere linguas del latino Caesar, altere nomine pro indicar imperatores, referente a su parentela con Julius Caesar.

 Vide etiam 
 Appendice:Lista de imperatores roman durante le Principato

Categoria:Occupationes
Categoria:Chefes de stato
Categoria:Titulos